கேள்வி: துருக்கி - பெயர்க் காரணம் பற்றி விளக்கவும்.
பதில்: "துருக்கியர்களின் நிலம்" என்ற பொருளுடைய ''துர்ச்சியா'' என்ற சொல்லானது 12-ஆம் நூற்றாண்டின் முடிவில் அனத்தோலியா ஐரோப்பிய நூல்களில் பயன்படுத்தப்படத் தொடங்கியது. துருக்கிய மொழிகள் ஒரு சொல்லாகத் ''துர்க்'' என்பது "வலிமையான, வலிமை, பழுத்த" அல்லது "செழித்த, முழுமையான வலிமையில்" என்று பொருள்படலாம். ஒரு பழத்திற்கு குறிப்பிடப்படும் பழுத்த என்பதைப் போல அல்லது ஒரு மனிதனுக்கு "வாழ்க்கையின் வலிமையான காலகட்டத்தில் உள்ள, இளமையான, மற்றும் திடமான" என்பதைப் போல் பொருள்படலாம். ஓர் இனப்பெயர் இச்சொல் எவ்வாறு தோன்றியது என்று இன்னும் அறியப்படவில்லை. ஆறாம் நூற்றாண்டில் சீன மொழி போன்ற மொழிகளில் இச்சொல் பயன்படுத்தப்படுவதுடன் சேர்த்து, துருக்கிய மொழிகளில் தொடக்க காலத்தில் குறிப்பிடப்பட்ட ''துர்க்'' (, துருக்; அல்லது , ) என்ற சொல்லானது இரண்டாம் துருக்கியக் ககானரசு கிடைக்கப் பெறுகிறது. 10-ஆம் நூற்றாண்டில் பைசாந்தியப் பேரரசு ஆதாரங்களில் ''தொவுர்க்கியா'' என்ற பெயரானது அங்கேரி (''மேற்கு தொவுர்க்கியா'') மற்றும் கசாரியா (''கிழக்கு தொவுர்க்கியா'') ஆகிய இரு நடுக்கால அரசுகளைக் குறிப்பிடப் பயன்படுத்தப்பட்டது. துருக்கியப் பூர்வீகத்தைக் கொண்ட அதன் ஆளும் உயர் வர்க்கத்தினரைக் கொண்டிருந்த எகிப்தின் மம்லுக் சுல்தானகம் "துருக்கியர்களின் அரசு" (''தவ்லத்-அத் துர்க்'', அல்லது ''தவ்லத் அல்-அத்ரக்'', அல்லது ''தவ்லத்-அத்-துர்க்கியா'') என்று அழைக்கப்பட்டது. "துருக்கியர்களின் நிலம்" என்று பொருள்படக் கூடிய துருக்கிசுதானும் நடு ஆசியா ஒரு வரலாற்று ரீதியிலான பகுதியைக் குறிக்கப் பயன்படுத்தப்பட்டது. துருக்யே அல்லது துருக்கியே என்ற சொல்லின் நடுக்கால ஆங்கிலப் பயன்பாடானது அனத்தோலியா அல்லது உதுமானியப் பேரரசு குறிப்பிட ''தி புக் ஆஃப் தி டச்சஸ்'' நூலில் (1369-1372-இல் எழுதப்பட்டது) காணப்படுகிறது.. நவீன உச்சரிப்பான ''துருக்கி'' குறைந்தது 1719-ஆம் ஆண்டிலிருந்து பயன்படுத்தப்பட்டு வருகிறது. துருக்கியிலிருந்து இங்கிலாந்திற்குக் கின்னிக்கோழி வணிகம் செய்யப்பட்டதன் காரணம் வான்கோழி ஆங்கிலத்தில் டர்க்கி என்று பெயர் சூட்டப்பட்டது. பன்னாட்டு ஒப்பந்தங்களில் ''துருக்கி'' என்ற பெயரானது உதுமானியப் பேரரசைக் குறிப்பிடப் பயன்படுத்தப்பட்டது. | | | }} பெரும் தேசிய மன்றத்தின் அரசாங்கமானது துருக்கியே தௌலெத்தி ("துருக்கி அரசு") என்ற பெயரைப் பின்பற்றத் தொடங்கியது. 1920-இல் அலெக்சாந்திரோபோல் ஒப்பந்தத்துடன் ''துருக்கியே'' என்ற பெயரானது பன்னாட்டு ஆவணங்களில் முதல் முறையாக நுழையத் தொடங்கியது. 1921-இல் ஆப்கானித்தான் அமீரகம் கையொப்பமிடப்பட்ட ஒப்பந்தத்தில் ''தெவ்லெத்-ஈ அலிய்யே-ஈ துருக்கிய்யே'' ("மேன்மை மிக்க துருக்கி அரசு") என்ற வெளிப்பாடு பயன்படுத்தப்பட்டது. இது உதுமானியப் பேரரசின் பெயருடன் ஒத்ததாகக் குறிப்பிடப்பட்டது. 29 அக்டோபர் 1923 அன்று குடியரசை அறிவித்த போது ''துருக்கியே சும்கூரியேத்தி'' () என்ற பெயர் பின்பற்றப்பட்டது. திசம்பர் 2021-இல் அதிபர் ரசிப் தைய்யிப் எர்டோகன் ''துருக்கியே'' என்ற பெயரின் விரிவான அலுவல்பூர்வப் பயன்பாட்டிற்கு அழைப்பு விடுத்தார். ''துருக்கியே'' என்ற பெயரானது "பண்பாடு, நாகரிகம், மற்றும் துருக்கிய நாட்டின் விழுமியங்களை மிகச் சிறந்த முறையில் பிரதிநிதித்துவப்படுத்துகிறது மற்றும் வெளிக்காட்டுகிறது" என்று குறிப்பிட்டார். மே 2022-இல் துருக்கி அரசாங்கமானது ஐக்கிய நாடுகள் அவை மற்றும் பிற பன்னாட்டு அமைப்புகளிடம் ஆங்கிலத்தில் அதிகாரப்பூர்வமாக ''துருக்கியே'' என்ற பெயரைப் பயன்படுத்துமாறு வேண்டுகோள் விடுத்தது. ஐநா இதற்கு ஒப்புக்கொண்டது. 2022 வரை இந்த நாட்டின் அதிகாரப்பூர்வ ஆங்கிலப் பெயரானது ''துருக்கி குடியரசு'' என்று இருந்தது. அலுவல் சாராததாக இருந்தாலும், ''துருக்கிய குடியரசு'' என்ற சொல்லானது சில நேரங்களில் விளக்க, வரலாற்று மற்றும் கல்விசார் சூழல்களில் பயன்படுத்தப்படுகிறது.
கேள்வி: துருக்கி - கட்சிகளும், தேர்தல்களும் பற்றி நீங்கள் என்ன அறிந்துள்ளீர்கள்?
பதில்: File:2024 Turkish local elections.svg துருக்கியில் தேர்தல்களானவை அரசாங்கத்தின் ஆறு செயல்பாடுகளுக்காக நடத்தப்படுகின்றன: அதிபர் (தேசிய அளவில்), நாடாளுமன்றம் (தேசிய அளவில்), நகராட்சி நகரத் தந்தைகள் (உள்ளாட்சி), மாவட்ட நகரத் தந்தைகள் (உள்ளாட்சி), மாகாண அல்லது நகர் மன்ற உறுப்பினர்கள் (உள்ளாட்சி) மற்றும் முக்தர்கள் (உள்ளாட்சி). பொது வாக்கெடுப்புகளும் அவ்வப்போது நடத்தப்படுகின்றன. 18 வயதை அடைந்த ஒவ்வொரு துருக்கிய குடிமகனுக்கும் வாக்குரிமை, தேர்தல்களில் போட்டியிடும் உரிமையும் அளிக்கப்பட்டுள்ளது. 1934-ஆம் ஆண்டிலிருந்து துருக்கி முழுவதும் இரு பாலருக்குமான பொது வாக்குரிமை அளிக்கப்பட்டுள்ளது. பல பிற நாடுகளுடன் ஒப்பிடும் போது துருக்கியில் உள்ளாட்சி மற்றும் பொதுத் தேர்தல் ஆகிய இரு தேர்தல்களுக்குமான வாக்குப்பதிவு விகிதங்களானவை அதிகமாக உள்ளன. இந்நாட்டில் பொதுவாக 80%-க்கும் அதிகமான வாக்குப்பதிவு நடைபெறுகிறது. அதிபர் ரசிப் தைய்யிப் எர்டோகன் தற்போது நாட்டுத் தலைவர், அரசுத் தலைவர் உள்ளார். ஒசுகுர் ஒசேல் முதன்மையான எதிர்க்கட்சித் தலைவராக உள்ளார். அரசியல் கட்சிப் பிரதிநிதிகள் தேர்ந்தெடுக்கப்படுவதற்கான குறைந்தபட்ச வாக்கு சதவீதமானது தேசிய அளவில் 7%-ஆக இந்நாட்டில் உள்ளது. பிற கட்சிகளுடன் கூட்டணி அமைப்பதன் மூலம் சிறிய கட்சிகள் இந்த குறைந்தபட்ச வாக்கு சதவீதத்தைத் தவிர்க்க முடியும். சுயேச்சை (அரசியல்) இந்த சதவீதம் பொருந்தாது. துருக்கிய அரசியல் நிற மாலையின் வலது சாரிகளாக சனநாயகக் கட்சி, நீதிக் கட்சி, தாய்நாடு கட்சி, மற்றும் நீதி மற்றும் வளர்ச்சிக் கட்சி போன்ற கட்சிகள் உள்ளன. ஏராளமான தேர்தல்களில் வென்றதன் மூலம் துருக்கியில் மிகப் பிரபலமான அரசியல் கட்சிகளாக இவை உள்ளன. பழைமைவாதம், தேசியவாதம் அல்லது இசுலாமியவாதம் போன்ற அரசியல் சித்தாந்தங்களின் நடத்தை விதிகளைத் தழுவ மிக அதிக வாய்ப்புள்ளவையாகத் துருக்கிய வலது சாரி அரசியல் கட்சிகள் திகழ்கின்றன. குடியரசு மக்கள் கட்சி, சமூக சனநாயக பரப்பியல் கட்சி மற்றும் சனநாயக இடது கட்சி போன்ற கட்சிகள் இந்நாட்டில் இடதுசாரிக் கட்சிகளாக உள்ளன. இவை ஒரு காலத்தில் மிகப் பெரிய தேர்தல் வெற்றிகளைப் பெற்றுக் கொண்டிருந்தன. சமூகவுடைமை, கெமாலியம் அல்லது சமயச் சார்பின்மை போன்ற நடத்தை விதிகளைத் தழுவதற்கு அதிக வாய்ப்புள்ளவையாக இந்நாட்டின் இடதுசாரி அரசியல் கட்சிகள் திகழ்கின்றன. அரசியலமைப்பு நீதிமன்றம் தான் மதச்சார்பின்மைக்கு எதிரானது அல்லது தீவிரவாதத்துடன் தொடர்புகளை உடையது என எண்ணும் அரசியல் கட்சிகளுக்குப் பொது மக்களிடமிருந்து நிதி திரட்டும் உரிமையைப் பறிக்கவோ அல்லது இக்கட்சிகளை ஒட்டு மொத்தமாகத் தடை செய்யவோ இயலும். 20 மே 2016 அன்று துருக்கி நாடாளுமன்றமானது குற்றம் சாட்டப்படுவதிலிருந்து விலக்களித்தலில் இருந்து இதன் உறுப்பினர்களின் கிட்டத்தட்ட கால் பங்கினருக்கு இருந்த உரிமைகளை நீக்கியது. இதில் குர்து ஆதரவு மக்கள் சனநாயக கட்சி மற்றும் முதன்மையான எதிர்க் கட்சியான குடியரசு மக்கள் கட்சி உள்ளிட்ட கட்சிகளைச் சேர்ந்த 101 துணைத் தலைவர்களும் அடங்குவர்."[http://www.dw.com/en/turkish-parliament-moves-to-strip-lawmakers-immunity-from-prosecution/a-19270449 Turkish parliament moves to strip lawmakers' immunity from prosecution] ". Deutsche Welle. 20 May 2016. ஐரோப்பிய ஆணையம் தன் 2023-ஆம் ஆண்டு அறிக்கையில், துருக்கியில் எவ்வாறு சனநாயக அமைப்புகள் செயல்படுகின்றன என்பதை விமர்சித்திருந்தது. துருக்கி இந்த விமர்சனத்தை நிராகரித்தது.